**හම්බන්තොට ඉන්දියානු කොන්සුලර් ජනරාල් කාර්යාලය**

**හම්බන්තොට**

**\*\*\***

**මාධ්‍ය ප්‍රකාශය**

හම්බන්තොට ඉන්දියානු කොන්සියුලර් ජනරාල් කාර්යාලය විසින් සංවිධානය කරනු ලැබූ “ඉන්දියාවේ බෞද්ධ සිද්ධස්ථාන, ඉන්දියාව - ශ්‍රී ලාංකික නෙත් දෙසින්” ඡායාරූප ප්‍රදර්ශනය 2020 සැප්තැම්බර් 1 වන දින මාතර හිත්තැටිය රජ මහා විහාරස්ථානයේදී පැවැත්විණ. මෙම ප්‍රදර්ශනය බිනර පුර පසළොස්වක පොහොය දිනය නිමිත්තෙන් සංවිධානය කරනු ලැබූ අතර මෙහිදී දඹදිව බෞද්ධ සිද්ධස්ථානයන් රැසකගේ ඡායාරූප ප්‍රදර්ශනය කෙරින.

හම්බන්තොට ඉන්දියානු කොන්සියුලර් ජනරාල් කාර්යාලයේ උප කොන්සුල් තුමා වන අතුල් අගර්වාල් මහතා මෙම අවස්ථාවට සහභාගී විය. එසේම විහාරස්ථානය නියෝජනය කරමින්, පූජ්‍ය බද්දෙගම විජිතසිරි හිමියන් සහ නියන්ගොඩ සංඝරක්ඛ්ත හිමියන් ද මෙම අවස්ථාවට එක් වූහ. ගම්වාසී බොහෝ පිරිසක් ප්‍රදර්ශනය නැරඹීමට පැමිණි අතර ඔවුන් බෞද්ධාගමට ඉතා වැදගත් වන මෙම ස්ථාන බෞද්ධ බැතිමතුන්ට ඡායාරූප ඔස්සේ දැක ගැනීමට සැලැස්වීම සඳහා හම්බන්තොට ඉන්දියානු කොන්සියුලර් ජනරාල් කාර්යාලය විසින් දරන ලද මෙම ප්‍රයත්නය බෙහෙවින් අගය කළහ.

ප.ලි : පුවත්පත් ප්‍රකාශනයක් සඳහා සුදුසු ඡායාරූප කිහිපයක් මෙහි අමුණා ඇත.

\*\*\*

හම්බන්තොට

2020 සැප්තැම්බර් 01